Tréner Realu Madrid Zinedine Zidane nemal ku Garethovi Baleovi nič iné ako pozitívne veci. Walesan bol pri hľadaní lepšieho hracieho času nútený opustiť Real Madrid.
"Nejde mi na nervy to, že mi ľudia vyčítajú Baleov odchod, pretože to tak nie je," povedal na dnešnej tlačovej konferencii.
"Celá situácia je komplikovanejšia. Môžem povedať, že sme medzi sebou nemali žiadne problémy. To, čo urobil v Reale Madrid mu nikto nezoberie."
"Nemali sme žiadne problémy, nebolo to tak. Prajem mu všetko najlepšie. Nehovoril som s nim. To, čo urobil pre Real Madrid bolo fenomenálne – to nemôže nikto spochybniť, preže veľa vyhral a ukázal svoju kvalitu."
Bale sa v minulej sezóne objavoval v zostave pod Zidanom len zriedka.
"Život je taký a ak v minulej sezóne nehral veľa, malo to svoj dôvod," dodal Zidane.
"Dôležité je, čo chce hráč robiť – môj názor zostáva rovnaký. Nikdy som s nim nemal problém. Je pravda, že z rôznych dôvodov nehral toľko, koľko mal."
Aj napriek tomu, že Bale už rokuje so Spurs v Londýne, Zidane trval na tom, že dohoda ešte nebola uzavretá.
"Zatiaľ je Bale jedným z našich hráčov. Celé sa to ešte musí dokončiť. Nebudeme hovoriť o veciach, ktoré nedávajú zmysel."
Ďalším hráčom, ktorý odíde z Realu Madrid do Tottenhamu je Sergio Reguilón.
"Prvá vec, ktorú musím urobiť je zablahoželať mu k minulej sezóne," povedal Zidane o ľavom bekovi.
"Na každú pozíciu máme dvoch hráčov – nič viac. Mám dvoch ľavých obrancov a nemôžem mať viac. Potom by to bolo už veľa. Prajem mu všetko najlepšie, pretože mal dobrú sezónu v Seville."
Los Blancos sa budú usilovať obhájiť titul v La Lige, ktorý vyhrali v minulej sezóne.
"Vieme, že od prvého dňa sa musíme pripraviť na to, aby sme čo najviac vyhrávali. Ak sa dobre pripravíme, ak budeme hrať ako tím, ako sme hrali po prerušení sezóny, budeme môcť vyhrať veľké veci," povedal Zidane.
"Hráči sa pripravujú na to, aby boli konkurencieschopní. Vieme, že je to každým rokom ťažšie. Musíme byť na to pripravení."
Martin Odegaard by sa mohol predstaviť za Real Madrid proti tímu, v ktorom pôsobil v minulej sezóne na hosťovaní.
"Je to náš hráč a môže prispieť tímu," povedal Zidane o Nórovi.
"Hráči, ktorí prídu do Realu Madrid sú najlepší. Je hráčom, ktorý môže byť v tomto kádri veľmi dôležitý."
"Viem, že tu mám najlepších hráčov. Dôležité je byť pripravený a myslím si, že Martin ako aj ostatní hráči, je pripravený."
"Martin je iný hráč, každým rokom sa menil, jeho progres bol fenomenálny a každým rokom sa zlepšoval. Je komplexnejším hráčom."
Jedným z hráčov, ktorý nie je pripravený na nedeľný zápas je Eden Hazard, ktorý pokračuje v zlepšovaní svojej kondície.
"Neviem presne povedať, kedy sa vráti. Viem len povedať, že je lepší."
"Dôležité je, ako sa hráč cíti. Jediné čo musí urobiť je byť pripravený na 100% a pustíme sa do práce."
Do San Sebastianu neodletí ani Marco Asensio, ale Zidane sa o jeho fyzický stav neobáva.
"Je v poriadku. Trénuje sám," uviedol šéf Realu Madrid.
"Mal strach, keď bol s národným tímom, ale už mu je lepšie. Pôjdeme krok za krokom a keď bude pripravený, vráti sa k nám."
zdroj: marca.com